અર્બુદાનગર સોસાયટીના રહીશ નિકુંજભાઈ રાવલ દ્વારા પાણીના મુદ્દે પાલિકા પ્રમુખ સમક્ષ રજુઆત કરવામાં આવી છેકે, અગાઉ પાણીના મુદ્દે અર્બુદાનગર સોસાયટીમાં તત્કાલીન પ્રમુખ શકુન્તલાબેન પટેલની અધ્યક્ષતામાં મીટીંગ મળી ત્યારે જણાવાયુ હતું કે, પુરતા પ્રમાણમાં પાણી નહી મળે ત્યાં સુધી ટેન્કરથી પાણી પુરૂ પાડવામાં આવશે. શકુન્તલાબેન પટેલને પાણીના ટેન્કર બાબતે રજુઆત કરીએ ત્યારે ટેન્કરથી પાણી મળતુ હતુ. ત્યારબાદ ગોવિંદભાઈ ગાંધી પ્રમુખ બનતા તેમને પાણીના ટેન્કર બાબતે જણાવતા બે વખત ટેન્કર મોકલ્યુ હતુ. અને હવે પાણીના ટેન્કર માટે વોટર વર્કસમાં માગણી કરીએ ત્યારે પૈસા માગવામાં આવે છે. પુરતા પ્રમાણમાં પાણી મળતુ ન હોય તો પાણી પુરૂ પાડવાની જવાબદારી પાલિકાની છે. વળી પૂરતા ફોર્સથી પાણી ન મળે ત્યાં સુધી ટેન્કર દ્વારા પાણી આપવા અગાઉ આશ્વાસન આપવામાં આવ્યુ છે. ત્યારે પાણીની પુરતી સુવિધા આપવાની જવાબદારી પાલિકા તંત્રની છે. ઘરમાં બીલકુલ પાણી આવતુ નથી ત્યારે પાણીની વ્યવસ્થા કરવામાં નહી આવે તો ગાંધી ચીન્ધ્યા માર્ગે ઉપવાસ કરવાની ફરજ પડશે.